Държавен вестник, бр. 77, 2017 г., стр. 180

СТР.  180	
Д Ъ Р Ж А В Е Н  В Е С Т Н И К 	
БРОЙ  77
. 7/7
стр
 Заявление А17 за вписване на обстоятелства относно народно читалище съдържа полета, обединени в групи, в които данните се попълват както 
следва: 
1. група "Идентификация" с единствено поле № 1 "ЕИК и наименование", в което се посочват единният идентификационен код на 
читалището, по чиято партида се иска вписване, заличаване или обявяване и наименованието на читалището, като полето не се попълва при подаване на 
заявление за първоначално вписване на читалище; при заявяване промяна на наименованието, се посочва вече вписаното наименование; 
2. група "Уточнение относно заявлението" със следните полета: 
а) поле "Допълнително заявление" за отбелязване наличието или липсата на допълнително заявление; когато има допълнително заявление 
се отбелязва съответният образец; полето не се попълва при подаване на заявлението по електронен път; 
б) поле "Вид на вписването" за отбелязване на първоначално вписване, пререгистрация или промяна в обстоятелствата; 
3. група "Данни за заявителя" със следните полета: 
а) поле "Име", в което се посочва името на заявителя; 
б) поле "ЕГН/ЛНЧ", в което се посочва единният граждански номер (ЕГН) или личният номер на чужденец (ЛНЧ) на заявителя; 
в) поле "Място на раждане", в което се посочват населеното място и държавата, където заявителят е роден, когато заявителят няма ЕГН или 
ЛНЧ; 
г) поле "Постоянен адрес", в което се посочват държавата, населеното място, пощенският код, областта, общината, районът, жилищният 
комплекс, улицата, номерът на сградата, номерът на входа, номерът на етажа и номерът на апартамента, където е постоянният адрес на заявителя, 
когато заявителят няма ЕГН или ЛНЧ; 
д) поле "Качество на заявителя" за отбелязване едно от следните качества на заявителя: "лице, представляващо читалището", "друго лице в 
предвидените по закон случаи", "адвокат с изрично пълномощно". 
4. група "Основни обстоятелства" със следните полета: 
а) поле № 2 "Наименование", в което се посочва наименованието с включено означение,  че юридическото лице с нестопанска цел е 
читалище, както и годината на неговото първоначално създаване; 
б) поле № 4 "Изписване на чужд език", в което се посочва начинът, по който наименование  се изписва на латиница; попълването на това 
поле не е задължително; 
в) поле № 5 "Седалище и адрес на управление", в което се посочват държавата, населеното място, пощенският код, областта, общината, 
районът, жилищният комплекс, улицата, номерът на сградата, номерът на входа, номерът на етажа и номерът на апартамента или офиса, в който се 
помещава управлението на читалището; по желание може да се посочат телефон, факс, адрес на електронна поща и интернет страница;  
г) поле № 5а „Адрес за кореспонденция с НАП на територията на страната“, в което се посочват населеното място, пощенския код, 
областта, общината, района, жилищния комплекс, улицата, номера на сградата, номера на входа, номера на етажа и номера на апартамента или офиса;  
адрес за кореспонденция с Националната агенция за приходите се посочва в случай, че е различен от адреса на управление; 
д) поле № 6а "Основна дейност по КИД", в което се посочва основната икономическа дейност, класифицирана в Националната 
класификация на икономическите дейности, определена съобразно § 1, т. 3 от Закона за регистър БУЛСТАТ; попълването на това поле не е 
задължително; 
e) поле № 10а "Представляващи", в което се посочват имената, ЕГН/ЛНЧ и длъжностите на представляващите; 
ж) поле № 11 "Начин на представляване", в което се отбелязва начинът на представляване ("заедно", "поотделно" или "по друг начин", като 
в този случай се посочва по какъв друг начин се осъществява); това поле не се попълва, когато читалището се представлява само от едно лице; 
з) поле № 13г „Настоятелство“, в което се посочва датата на изтичане на мандата му или се описва начинът, по който той се определя, както 
и имената и ЕГН/ЛНЧ на членовете на настоятелството; 
и) поле № 15б „Проверителна комисия“, в което се посочва датата на изтичане на мандата й или се описва начинът, по който той се 
определя, както и имената и ЕГН/ЛНЧ на членовете на проверителната комисия; 
к) поле № 25в „Източници на финансиране“, в което се посочват източниците на финансиране по чл. 21 от Закона за народните читалища: 
членски внос; културно-просветна и информационна дейност; субсидия от държавния и общинските бюджети; наеми от движимо и недвижимо 
имущество; дарения и завещания; други приходи; 
л) поле № 27 "Заличаване на ЮЛНЦ", в което се отбелязва заявяването за вписване на заличаване на читалището; 
5. група "Адрес на електронна поща за изпращане на указания и връчване на отказ по чл. 24 от Закона за търговския регистър и регистъра 
на юридическите лица с нестопанска цел и/или адрес на територията на страната за връчване на отказ" със следните полета: 
а) поле "Съгласие за получаване на отказ/указание по електронен път" за отбелязване съгласието или несъгласието на заявителя за 
получаване по електронен път на постановен отказ и дадени указания по заявлението; 
б) поле "Адрес на електронна поща", в което се посочва адресът на електронната поща за изпращане на указания и връчване на отказ, ако 
заявителят е заявил съгласие за получаването им по електронен път;  
в) поле "Адрес на територията на страната за връчване на отказ по чл. 24 от Закона за търговския регистър и регистъра на юридическите 
лица с нестопанска цел", в което се посочват името, съответно фирмата/наименованието на адресата, държавата, населеното място, пощенският код, 
областта, общината, районът, жилищният комплекс, улицата, номерът на сградата, номерът на входа, номерът на етажа и номерът на апартамента или 
офиса; полето се попълва, когато не е заявено съгласие за получаване на отказ по електронен път и заявителят желае да получи отказа на адрес, 
различен от адреса на управление на читалището; 
6. група "Приложения" със следните полета: 
а) поле "Номер на предходно заявление", в което се посочва входящият номер на заявлението, по което е постановен отказ и от което ще се 
ползват вече представени документи; 
б) поле "Описание" за отбелязване на приложените към заявлението документи и на документите, които ще се ползват от предходно 
заявление; 
7. група "Подпис" с единствено поле за подпис на заявителя. При подаване на заявлението по електронен път, това поле не се попълва. 
ІІ. Ако мястото в някои групи или полета не е достатъчно, към заявлението се прилага допълнително заявление по образец А17, в което са 
попълнени съответните полета. Когато заявителите са повече от едно лице групи „Данни за заявителя" и "Подпис" се попълват за всеки един от тях, а в 
случаите, когато мястото за попълване на заявителите в образеца не достига, се прилага допълнително приложение З1. 
ІІІ. Когато се заявява заличаване на вписано обстоятелство, в образеца на заявлението срещу съответното поле се отбелязва "Заличаване". 
ІV. Промяна в обстоятелствата се заявява за вписване, като в поле № 1 "ЕИК и наименование" се посочват единният идентификационен код 
и наименованието на читалището. Ако се заявява промяна на наименованието, в това поле се посочва вече вписаното наименование. Променените 
обстоятелства се посочват на съответните места в заявлението, а полетата, които се отнасят за обстоятелства, които не се променят, не се попълват. 
Когато се заявяват за вписване едновременно обстоятелства за заличаване и обстоятелства за вписване по едно основно поле, следва да се посочат 
първо обстоятелствата, които подлежат на заличаване със съответно отбелязване в полето за заличаване, след което се посочват обстоятелствата, чието 
вписване се заявява. 
  
 
Указания за попълване 
Заявление  за вписване на обстоятелства относно   народно читалище A17